Na temelju članka 30. stavka 7. Zakona o održivom gospodarenju otpadom (Nar. nov. br. 94/13, 73/17, 14/19 i 98/19), članka 4. Uredbe o gospodarenju komunalnim otpadom (Nar. nov. br. 50/17) i članka 25. t. 16. Statuta Općine Stubičke Toplice (Službeni glasnik Krapinsko-zagorske županije br. 16/09, 9/13, 15/18 i 7/21) Općinsko vijeće Općine Stubičke Toplice na svojoj \_\_ sjednici održanoj dana \_\_\_\_\_\_\_\_\_\_\_\_\_ d o n i j e l o j e

**Odluku o izmjenama i dopunama**

**Odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada na području Općine Stubičke Toplice**

**Članak 1.**

U Odluci o načinu pružanja javne usluge prikupljanja miješanog komunalnog otpada i biorazgradivog komunalnog otpada na području Općine Stubičke Toplice (Službeni glasnik Krapinsko-zagorske županije broj 10/18 i 27/18) u članku 8. u stavku 1. riječi: „Davatelj javne usluge će korisnicima izdati za šestomjesečni period paušalni iznos mjesečne naknade za javnu uslugu koja se sastoji od cijene obavezne minimalne javne usluge i naknade za dvije (2) primopredaje miješanog komunalnog otpada, ovisno o volumenu zaduženog spremnika.“ brišu se.

Stavak 2. briše se.

**Članak 2.**

U članku 13. stavku 1. riječ: „tri“ mijenja se riječju: „četiri“.

Stavak 2. briše se.

**Članak 3.**

U članku 23. stavak 1. mijenja se i glasi:

„Korisnik usluge plaća cijenu javne usluge na temelju mjesečnih računa-uplatnica, koje mu dostavlja davatelj usluge, a koji dospijevaju prema roku dospijeća iskazanom na svakom pojedinom računu-uplatnici.“

Stavci 2., 3. i 4. brišu se.

**Članak 4.**

U članku 25. stavku 1. iza riječi: „Stubički“ umjesto točke stavlja se zarez i dodaju se riječi: „Strmec Stubički 69s.“.

Stavak 2. mijenja se i glasi:

„Mobilno reciklažno dvorište se jednom svaka četiri mjeseca postavlja na javnim površinama u naseljima:

* Stubičke Toplice, na javnoj površini na adresi Viktora Šipeka 29,
* Pila, na javnoj površini na adresi Pila 16.“

**Članak 5.**

Članak 28. mijenja se i glasi:

„Davatelj usluge je dužan omogućiti Korisniku usluge podnošenje pisanog prigovora. Pisani prigovor može se podnijeti u prostorijama davatelja usluge, putem pošte, telefaksa ili elektroničke pošte.

Davatelj usluge je dužan pisanim putem potvrditi primitak prigovora.

Davatelj usluge je dužan u poslovnim prostorijama vidljivo istaknuti obavijest o načinu podnošenja pisanog prigovora/reklamacije, sukladno obvezama iz posebnog propisa kojim se uređuje zaštita potrošača.

Osim obveze iz stavaka 1, 2. i 3. ovoga članka, Davatelj usluge je dužan na ispostavljenom računu vidljivo istaknuti obavijest o načinu podnošenja pisanog prigovora. Rok za prigovor na ispostavljeni račun Davatelja usluge je 30 dana od dana primitka računa, u protivnom se smatra da je ispostavljeni račun nesporan.

Davatelj usluge je dužan u pisanom obliku odgovoriti na prigovore u roku od 15 dana od dana zaprimljenog prigovora.“

**Članak 6.**

Članak 31. mijenja se i glasi:

„Cijena obvezne minimalne javne usluge određuje se na način da se osigura da sustav sakupljanja komunalnog otpada može ispuniti svoju svrhu poštujući pritom obvezu o osiguranju primjene načela „onečišćivač plaća“, ekonomski održivo poslovanje te sigurnost, redovitost i kvalitetu pružanja javne usluge.

Cijena obvezne minimalne javne usluge za svaku kategoriju Korisnika usluga navedena je u Tablici 1.

Tablica 1

|  |  |  |  |
| --- | --- | --- | --- |
| Kategorija Korisnika usluge | Zapremnina spremnika | Cijena obvezne minimalne javne usluge za korisnike usluge koji ne kompostiraju biootpad u vlastitom domaćinstvu | Cijena obvezne minimalne javne usluge za korisnike usluge koji kompostiraju biootpad u vlastitom domaćinstvu |
| Domaćinstvo | 120 l |  86,00 kuna | 58,00 kuna |
| 240 l | 101,00 kuna | 73,00 kuna |
| Samačko domaćinstvo | 120 l |  62,00 kuna | 34,00 kuna |
| Staračko domaćinstvo | 120 l |  62,00 kuna | 34,00 kuna |
| Korisnici vikend objekata | 120 l |  62,00 kuna | 34,00 kuna |
| Socijalni slučajevi | 120 l |  62,00 kuna | 34,00 kuna |
| Pravne osobe (gospodarstvo) | 120 l | 102,00 kuna | 74,00 kuna |
| 240 l | 124,00 kuna | 96,00 kuna |
| 1100 l | 182,00 kuna | 154,00 kuna |

U cijene navedene u Tablici 1 uključen je PDV od 13%.

Cijena obvezne minimalne javne usluge iskazana u Tablici 1 ovog članka, za svaku kategoriju Korisnika usluge, plaća se u svim obračunskim razdobljima, neovisno o korištenju javne usluge i jedinstvena je na cijelom području Općine Stubičke Toplice.“

**Članak 7.**

Članak 33. mijenja se i glasi:

„Ugovorna kazna je iznos određen ovom Odlukom koji je Korisnik usluge dužan platiti u slučaju kad je postupio protivno Ugovoru o korištenju javne usluge.

Smatra se da Korisnik usluge postupa protivno Ugovoru:

* ako ne omogući davatelju javne usluge pristup spremniku na mjestu primopredaje u slučaju kad je mjesto primopredaje otpada na lokaciji obračunskog mjesta korisnika, za što će Davatelj usluge naplatiti Korisniku ugovornu kaznu u iznosu od **250,00 kuna**;
* ako postupa s otpadom na obračunskom mjestu korisnika usluge na način kojim se dovodi u opasnost ljudsko zdravlje i dovodi do rasipanja otpada oko spremnika i uzrokuje pojava neugode drugoj osobi zbog mirisa otpada, za što će Davatelj usluge naplatiti Korisniku ugovornu kaznu u iznosu od **500,00 kuna**;
* ako ne predaje biorazgradivi komunalni otpad – biootpad (osim u slučaju kada isti kompostira), biorazgradivi komunalni otpad – otpadni papir i karton, reciklabilni komunalni otpad, problematični otpad i krupni (glomazni) otpad odvojeno od miješanog komunalnog otpada na način da otpad sadržan u spremniku prilikom primopredaje ne odgovara vrsti otpada čija se primopredaja obavlja, za što će Davatelj usluge naplatiti Korisniku ugovornu kaznu u iznosu od **250,00 kuna**;
* ako odlaže komunalni otpad izvan spremnika ili u količinama koje premašuju volumen dodijeljenog spremnika, za što će Davatelj usluge naplatiti Korisniku ugovornu kaznu u visini cijene javne usluge za količinu prekomjerno odloženog komunalnog otpada sukladno cjeniku Davatelja usluge;
* ako ne održava spremnike za otpad u stanju funkcionalne sposobnosti, čistim i ispravnim u slučaju kad je mjesto primopredaje otpada na lokaciji obračunskog mjesta korisnika usluge, za što će Davatelj usluge naplatiti Korisniku ugovornu kaznu u iznosu od **100,00 kuna;**
* ako ošteti spremnik ili oznaku na spremniku za elektronsko očitanje pražnjenja spremnika na način da je onemogućena daljnja uporaba istog, za što će Davatelj usluge naplatiti Korisniku ugovornu kaznu u visini cijene popravka ili zamjene spremnika ili oznaka na spremniku sukladno cjeniku Davatelja usluge;
* ako ukloni oznaku na spremniku za elektronsko očitanje pražnjenja spremnika ili ga prekrije kako se ne bi moglo isti očitavati pri pražnjenju, za što će Davatelj usluge naplatiti Korisniku ugovornu kaznu u iznosu od **500,00 kuna**.“

**Članak 8.**

U članku 34. stavak 2. briše se.

**Članak 9.**

Ova Odluka stupa na snagu osmog dana od objave u Službenom glasniku Krapinsko-zagorske županije.

PREDSJEDNIK OPĆINSKOG VIJEĆA

OPĆINE STUBIČKE TOPLICE

\_\_\_\_\_\_\_\_\_\_\_\_\_\_\_\_\_\_